CELEX: E2019C0094
Language: ro
Date: 2019-12-18 00:00:00
Title: Decizia nr. 94/19/COL a Autorității AELS de Supraveghere din 18 decembrie 2019 de modificare, pentru a o sută cincea oară, a normelor procedurale și de fond din domeniul ajutoarelor de stat, prin eliminarea Orientărilor privind conversia monedelor naționale și a euro [2020/481]

2.4.2020   
               
               
                  RO
               
               
                  Jurnalul Oficial al Uniunii Europene
               
               
                  L 102/14
               
            
         DECIZIA nr. 94/19/COL A AUTORITĂȚII AELS DE SUPRAVEGHERE
         din 18 decembrie 2019
         de modificare, pentru a o sută cincea oară, a normelor procedurale și de fond din domeniul ajutoarelor de stat, prin eliminarea Orientărilor privind conversia monedelor naționale și a euro [2020/481]
         AUTORITATEA AELS DE SUPRAVEGHERE („Autoritatea”),
         având în vedere Acordul privind Spațiul Economic European („Acordul privind SEE”), și în special articolele 61-63 și Protocolul 26,
         având în vedere Acordul dintre statele AELS privind instituirea unei Autorități de Supraveghere și a unei Curți de Justiție („Acordul privind Autoritatea de Supraveghere și Curtea de Justiție”), și în special articolul 24 și articolul 5 alineatul (2) litera (b),
         întrucât:
         
                     (1)
                  
                  
                     În temeiul articolului 24 din Acordul privind Autoritatea de Supraveghere și Curtea de Justiție, Autoritatea pune în aplicare dispozițiile Acordului privind SEE referitoare la ajutoarele de stat.
                  
               
                     (2)
                  
                  
                     În temeiul articolului 5 alineatul (2) litera (b) din Acordul privind Autoritatea de Supraveghere și Curtea de Justiție, Autoritatea emite comunicări sau orientări referitoare la aspectele tratate în Acordul privind SEE, în cazul în care respectivul acord sau Acordul privind Autoritatea de Supraveghere și Curtea de Justiție prevede în mod expres acest lucru sau în cazul în care Autoritatea consideră că este necesar.
                  
               
                     (3)
                  
                  
                     La 19 ianuarie 1994, Autoritatea a adoptat normele de procedură și de fond în domeniul ajutoarelor de stat, care cuprind un capitol cu orientări privind conversia monedelor naționale în ECU (1).
                  
               
                     (4)
                  
                  
                     La 5 noiembrie 2003, aceste orientări au fost modificate ca urmare a introducerii monedei euro (2).
                  
               
                     (5)
                  
                  
                     Conform acestor orientări, orice sume exprimate în euro vor fi convertite, pe parcursul oricărui an calendaristic, în monedele statelor AELS care fac parte din SEE, la cursurile de schimb în vigoare în prima zi a anului în care sunt disponibile valorile de schimb pentru euro în toate monedele din SEE.
                  
               
                     (6)
                  
                  
                     Aceste orientări nu mai corespund orientărilor și practicilor Comisiei Europene, care aplică, în general, cursurile de schimb lunare/zilnice.
                  
               
                     (7)
                  
                  
                     Autoritatea s-a consultat cu statele AELS care fac parte din SEE și cu Comisia Europeană și își va alinia, în viitor, sistemul de conversii monetare cu cel al Comisiei Europene.
                  
               
                     (8)
                  
                  
                     În consecință, Autoritatea a decis să elimine orientările sale privind conversia monedelor naționale în euro,
                  
               ADOPTĂ PREZENTA DECIZIE:
         
            Articolul 1
            Normele procedurale și de fond în domeniul ajutoarelor de stat se modifică prin eliminarea capitolului 33 referitor la conversia între monedele naționale și moneda euro.
         
         
            Articolul 2
            Numai versiunea în limba engleză a prezentei decizii este autentică.
         
         
            Adoptată la Bruxelles, 18 decembrie 2019.
            
               
                  Pentru Autoritatea AELS de Supraveghere
               
               Bente ANGELL-HANSEN
               
                  Președinte
               
               
                  Membru responsabil al Colegiului
               
            
            
               Frank J. BÜCHEL
               
                  Membru al Colegiului
               
            
            
               Högni KRISTJÁNSSON
               
                  Membru al Colegiului
               
            
            
               Carsten ZATSCHLER
               
                  Contrasemnatar în calitate de Director pentru afaceri juridice și administrative
               
            
         
         
            (1)  Decizia 4/94/COL (JO L 231, 3.9.1994, p. 68).
         
            (2)  Decizia 197/03/COL (JO L 139, 25.5.2006, p. 33).